**POZDRAVNI GOVOR MATURANATA 4.GA RAZREDA GENERACIJE 2023./2024.**

Dobra večer svima!

Poštovana ravnateljice, profesori i dragi roditelji, hvala vam što ste svojim dolaskom uljepšali ovu našu posebnu večer.

A sada… vratimo se do davne 2020. godine. U ovu školu došli smo kao djeca, a iz nje izlazimo kao odrasli i obrazovani ljudi. Bilo je svega, plakali smo i od smjeha i od muke. Nismo uvijek bili najbolji, ali u našem je razredu uvijek vladala pozitivna energija.

Nekad smo se mučili biti pravi gimnazijalci, ali smo ipak svi nekako završili. To jest, valjda hoćemo.  
 Na svu sreću, kroz ove 4 godine pratila nas je naša najbolja razrednica Elena Lipovac!  
Uvijek je bila uz nas. I kad je trebala biti stroža, nije bila. Uz sve to, definitivno je najbolje odjevena osoba u školi. Još jednom joj zahvaljujemo od srca i nadamo se da će nas pamtiti kao jedan poseban razred, kakav i jesmo.

Ostalim profesorima također veliko hvala na razumijevanju, dobrim živcima i brojnim terminima ispravaka.

Da ne zaboravimo,  hvala svim djelatnicima škole koji su nam svojim radom uljepšali boravak.

I za kraj, želim zahvaliti svojim kolegama i prijateljima na ove nezaboravne četiri godine srednjoškolskog obrazovanja..

A kamo dalje? Živi bili pa vidjeli!